Diari Oficial de la Generalitat Valenciana


Sumari del DOGV 5904, del 01-12-2008 (2008/13450)

ORDE de 6 de novembre de 2008, de la consellera de Turisme i presidenta de l'Agència Valenciana del Turisme, per la qual es creen i suprimixen fitxers informatitzats amb dades de caràcter personal en l'àmbit de l'Agència Valenciana del Turisme, com a entitat adscrita a la Conselleria de Turisme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/11/06/(1)/dof/vci/html**

### Dades del document

Número de DOGV
:   5904

Data del DOGV
:   01-12-2008

Secció del DOGV
:   I. DISPOSICIONS GENERALS

Número del document
:   2008/13799


Data del document
:   06-11-2008

Organisme emissor
:   Conselleria de Turisme

Tipus de document
:   Ordre

Descriptors 

:   * dades personals
    * administració regional
    * base de dades
    * legislació

ORDE de 6 de novembre de 2008, de la consellera de Turisme i presidenta de l'Agència Valenciana del Turisme, per la qual es creen i suprimixen fitxers informatitzats amb dades de caràcter personal en l'àmbit de l'Agència Valenciana del Turisme, com a entitat adscrita a la Conselleria de Turisme. [2008/13832]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta s'aplicarà a les dades de caràcter personal registrades en suport físic, que els faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'esmentada Llei Orgànica disposa en l'article 20 que la creació, modificació o supressió dels fitxers automatitzats de les administracions públiques només podrà fer-se mitjançant disposició general publicada en el Boletín Oficial del Estado o diari oficial corresponent.  
Per la seua banda, el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina, en els articles 10 i següents, el procediment d'inscripció dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la seua modificació i cancel·lació i establix que serà la conselleria competent per raó de la matèria la que aprove la disposició general de creació, modificació o cancel·lació del fitxer automatitzat.  
Per tot el susdit, segons el que establix l'article 28 e) de la Llei 5/1983, de 30 de desembre, del Consell, en l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i en els articles 3.2 i 4 d) del Decret 123/2007, de 23 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Turisme, i una vegada complits els tràmits establits en els articles 12 i 13 del Decret 96/1998, de 6 de juliol, del Consell,  
ORDENE  
Primer  
De conformitat amb el que establix l'article 20 de la Llei Orgànica 15/1999, de 13 de desembre, i a l'efecte que s'hi preveu, es creen i descriuen els fitxers informatitzats de l'Agència Valenciana del Turisme que es relacionen en l'annex de la present disposició, els quals contenen i processen dades de caràcter personal.  
Segon  
El titular de l'òrgan administratiu responsable dels corresponents fitxers adoptarà les mesures de gestió i organització que calguen per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Tercer.  
D'acord amb el que establix l'article 20.3 de l'esmentada llei, se suprimix el fitxer de tractament de dades de caràcter personal denominat «Recursos Humans», amb Codi d'Inscripció en el Registre General de Protecció de Dades núm. 2442401261.  
L'Agència Valenciana del Turisme, com a òrgan administratiu responsable del fitxer que se suprimix, procedirà a l'esborrat de les dades existents i posteriorment disposarà la destrucció del suport informàtic que el contenia.  
DISPOSICIÓ DEROGATÒRIA  
Queden derogades totes les disposicions que del mateix rang o d'un rang inferior s'oposen al que establix la present orde.  
DISPOSICIÓ FINAL  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 6 de novembre de 2008  
La consellera de Turisme   
i presidenta de l'Agència Valenciana del Turisme,  
ANGÉLICA SUCH RONDA  
ANNEX  
Denominació del fitxer: NÒMINES  
a) Finalitat del fitxer i usos previstos: gestió de la relació laboral, control horari i processos de contractació.  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-los: treballadors de l'Agència Valenciana del Turisme.   
c) Procediment d'arreplegada de dades: contracte de treball.  
d) Estructura bàsica del fitxer i descripció dels tipus de dades incloses:  
- DNI/NIF  
- Nom i cognoms.  
- Núm. SS/Mutualitat  
- Núm Registre personal  
- Adreça  
- Telèfon  
- Situació familiar a efectes de nòmina  
- Data/lloc de naixement  
- Dades administratives i laborals  
- Llocs de treball  
e) Cessions de dades de caràcter personal i, si fa el cas les transferències de dades que es prevegen a països tercers: a mútues i a entitats bancàries.   
f) Òrgan de l'administració responsable del fitxer: Agència Valenciana del Turisme.  
g) Servici o centre directiu davant dels quals es pot exercitar els drets d'accés, rectificació, cancel·lació i oposició: Agència Valenciana del Turisme, Servici de Contractació, Coordinació i Assistència Tècnica.  
h) Mesures de seguretat: nivell bàsic.  
Denominació del fitxer: VIDEOVIGILÀNCIA  
a) Finalitat del fitxer i usos previstos: controlar les persones que accedixen a les diferents dependències administratives a fi de garantir la seguretat en les instal·lacions.  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-los: totes aquelles persones físiques que acudisquen a les dependències administratives de l'Agència Valenciana del Turisme.   
c) Procediment d'arreplegada de dades: gravació mitjançant càmeres de seguretat.  
d) Estructura bàsica del fitxer i descripció dels tipus de dades incloses: imatges de les persones.  
e) Encarregats del tractament: aquells als quals, en virtut de la legislació vigent en matèria de contractes de les administracions públiques, se'ls adjudique el tractament de les dades per compte de l'Agència Valenciana del Turisme.  
f) Cessions de dades de caràcter personal i, si fa el cas les transferències de dades que es prevegen a països tercers: no previstes, excepte els casos establits per llei.   
g) Òrgan de l'administració responsable del fitxer: Agència Valenciana del Turisme.  
h) Servici o centre directiu davant dels quals es pot exercitar els drets d'accés, rectificació, cancel·lació i oposició: Agència Valenciana del Turisme, Servici de Contractació, Coordinació i Assistència Tècnica.  
i) Mesures de seguretat: nivell bàsic.


Còpia Permalink ELI